Hadja Saran Daraba

Hadja Saran Daraba Kaba (jibinaa ko e hitaande 1945) ko debbo daraniiɗo leydi , ko kanko woni debbo gadano koolaaɗo kuuɓal Dental maayo Mano, kanndidaa hooreejo leydi e hitaande 2010 e nder wooteeji leydi Gine.
 Ngendam 
Hadja Saran Daraba Kaba jibinaa ko e hitaande 1945 hedde darorɗe wolde adunaare ɗimmere to Coyah, leydi Gine e nder galle mo alaa jawdi, baaba makko ko koninke e daraniiɗo e laamu maayɗo hooreejo leydi Ahmed Sekou Touré. O fooli kaɓirɗe makko politik ko e cukaagu makko. O janngii farmasi to Leipzig e Halle to Almaañ hakkunde 1966 e hitaande 1979. E hitaande 1970, o arti Gine ɗo o janngini to duɗal jaaɓi haaɗtirde Hadja Mafory Bangoura to bannge safaara e farmasi, caggal ɗuum o naati to duɗal jaaɓi haaɗtirde Pharmaguinée ɗo o ummii o wonti Direkteer Export National to ministeer njulaagu caggal leydi. E hitaande 1996 o wonti jaagorgal ko fayti e renndo e ɓamtaare rewɓe e sukaaɓe.

 Fiilngo hooreejo leydi 
E hitaande 2010, e woote gardagol leydi Gine, ko kanko tan woni debbo e nder 24 kanndidaaji hade makko naatde e Alpha Condé e daawal ɗiɗaɓal.

 Dental Maayo Mano 
Hakkunde lewru suwee 2011 e 2017, ko kanko woni hooreejo senngo maayo Mano e sosɗo fedde rewɓe fedde maayo Mano ngam jam (REFMAP), gooto e juɓɓule ɓurɗe teeŋtude e renndo siwil Afrik hirnaange, baɗnooɗo no feewi e kuulal ngal e hareeji keewɗi e nder diiwaan hee e ndimaagu rewɓe Afriknaaɓe e heɓde njeenaari jojjanɗe aadee Fedde Ngenndiije Dentuɗe e hitaande 2003.

 Tuugnorgal 
Category:Yimɓe wuurɓe